बेलारूस की अवस्थिति ५१° और ५७° उत्तर अक्षांशों एवं २३° तथा ३३° पूर्वी देशान्तरों के मध्य है। उत्तर दक्षिण विस्तार और पूर्व-पश्चिम विस्तार है। यह एक स्थलरुद्ध देश है और इसके समतल भूभाग पर विशाल आकार के दलदली क्षेत्र पाए जाते हैं। देश के कुल क्षेत्रफल का लगभग ४०% हिस्सा वनों से आच्छादित है।

बेलारूस में कई नदियाँ और लगभग ११,००० झीलें मौजूद हैं। तीन प्रमुख नदियाँ, नेमन, प्रिप्यात और नीपर, इस देश से होकर बहती हैं। नेमन नदी पश्चिम की ओर बहती है और बाल्टिक सागर के भाग क्यूरोनियन लैगून में गिरती है, जबकि प्रिप्यात नदी पूर्व दिशा में बहती है और नीपर में मिल जाती है। नीपर नदी दक्षिण की ओर बहते हुए काला सागर में गिरती है।
बेलारूस में सर्वोच्च बिंदु (३४५ मीटर) ज़रज़िन्सकी हारा नामक पहाड़ी का शिखर है जो राजधानी मिन्स्क के पश्चिम में है। सबसे निम्नतम ऊँचाई का बिंदु (९० मीटर) नेमन नदी तट है, जहाँ यह बेलारूस से लिथुआनिया में प्रवेश करती है। बेलारूस की औसत ऊंचाई समुद्र तल से १६० मीटर है।

बेलारूस की जलवायु की विशेषता गर्मियों में हलकी ठंड और सर्द जाड़े की ऋतु है। जनवरी का न्यूनतम तापमान दक्षिणी-पश्चिमी हिस्सों में (ब्रेस्त) और उत्तरी-पूर्वी भागों में (वितेब्स्क) तक गिर जाता है जबकि गर्मियों में के औसत तापमान के साथ हलकी ठंड वाला सुहाना मौसम रहता है। यहाँ की औसत वार्षिक वर्षा है। बेलारूस की जलवायु, महाद्वीपीय और महासागरीय जलवायु के बीच संक्रमण क्षेत्र की जलवायु है।

यहाँ के प्राकृतिक संसाधनों में पीट के जमाव, कुछ मात्रा में प्राकृतिक गैस एवं पेट्रोलियम, ग्रेनाइट, डोलोमाइट (चूना पत्थर), मार्ल, खड़िया मिट्टी, बालू, बजरी और चिकनी मिट्टी हैं। चर्नोबिल दुर्घटना के समय पड़ोसी युक्रेन से ७०% परमाणवीय विकिरण बेलारूस के क्षेत्र को प्रभावित किया और बेलारूस के कुल क्षेत्र का लगभग पाँचवा हिस्सा (मुख्यतः कृषि भूमि और वन) इस हादसे में विकिरण के प्रभाव के दायरे में आये। संयुक्त राष्ट्र और अन्य अभिकरणों ने सीजियम बंधनकारकों और रेपसीड की खेती का प्रयोग विकिरण के प्रभाव कम करने हेतु किया; विशेष रूप से सीजियम -१३७ की मात्र मृदा से घटाने हेतु।

बेलारूस की सीमा पाँच देशों से लगती है: उत्तर में लातविया, उत्तर-पूर्व में लिथुआनिया, पश्चिम में पोलैंड, और उत्तर और पूर्व में रूस तथा दक्षिण में युक्रेन।संधियों द्वारा लातविया और लिथुआनिया के साथ सीमायें १९९५ और १९९६ में निर्धारित की गयीं, लेकिन १९९७ में युक्रेन के साथ सीमा निर्धारण का प्रयास विफल रहा। बेलारूस और लिथुआनिया के मध्य अंतिम सीमांकन संबंधी कागजातों पर फ़रवरी २००७ में दस्तख़त हुए।

इतिहास
संस्कृति
भूगोल और जलवायु
मध्य युग में